אליסה ויילרשטיין

אליסה ויילרשטיין (באנגלית: Alisa Weilerstein‏; נולדה ב-14 באפריל 1982 ברוצ'סטר, ניו יורק) היא צ'לנית יהודיה אמריקאית. אליסה ויילרשטיין נולדה בשנת 1982 ברוצ'סטר, במדינת ניו יורק במשפחה יהודית מוזיקלית. היא בתם של הכנר ומייסד רביעיית קליבלנד דונלד ויילרשטיין, ושל הפסנתרנית ויויאן הורניק ויילרשטיין. אחיה הצעיר, הוא הכנר והמנצח ג'ושוע ויילרשטיין. ויילרשטיין החלה לנגן בצ'לו בגיל ארבע. את הופעת הבכורה שלה עשתה בגיל 13 עם תזמורת קליבלנד ביצירה "וריאציות על נושא רוקוקו" מאת צ'ייקובסקי. היא סיימה תוכנית לאמנים צעירים במכון קליבלנד למוזיקה, בו הייתה תלמידתו של ריצ'רד וייס. במרץ 1997 הופיעה לראשונה באולם קרנגי עם התזמורת הסימפונית לנוער של ניו יורק. בשנת 2004 סיימה תואר ראשון בהיסטוריה של רוסיה באוניברסיטת קולומביה בניו יורק. כסולנית היא ניגנה עם עוד תזמורות סימפוניות חשובות ברחבי העולם - תזמורת סימון בוליבאר של קראקס בניצוחו של גוסטאבו דודאמל, התזמורת הפילהרמונית של סנקט פטרבורג בניצוחו של יורי טמירקאנוב (2011), הפילהרמונית של ברלין בניצוחו של דניאל בארנבוים (2010), תזמורת פילדלפיה בניצוחו של ג'נאנדראה נוזדה, עם האקדמיה של סנט מרטין אין דה פילדס, תזמורת קונצרטחבאו, ורבות אחרות. היא פעילה גם במוזיקה קאמרית. יחד עם הוריה הרכיבה את "שלישיית ויילרשטיין" הפועלת כשלישיית הבית של הקונסרבטוריון למוזיקה של ניו אינגלנד בבוסטון. ויילרשטיין מתעניינת במוזיקה בת זמננו. עבדה בצורה אינטנסיבית עם מלחינים כמו אוסבלדו גוליחוב ולרה אאורבך, וכן עם המלחין ג'וזף הולמן מפילדלפיה. בשנת 2010 חתמה על חוזה בלעדי עם חברת התקליטים Decca Classics, והייתה לנגן או נגנית הצ'לו הראשונים שזכו לכך ב-30 שנה האחרונות. ביצעה את בכורות היצירות הבאות: הקונצ'רטו לצ'לו "כחול" (Azul) מאת אוסבלדו גוליחוב - בלינקולן סנטר בפסטיבל Mostly Mozart 24 פרלודים לצ'לו פסנתר מאת לרה אאורבך - בפסטיבל הבינלאומי למוזיקה בקאראמור העיבוד מאת לרה אאורבך לקונצ'רטו אופוס 34 לצ'לו ופסנתר מאת שוסטקוביץ' בפסטיבל שלזוויג הולשטיין הקונצ'רטו לצ'לו של הולמן עם התזמורת הסימפונית של סנט פטרסבורג הקונצ'רטו לצ'לו "un despertar" מאת מתיאס פינטשר - עם התזמורת הסימפונית של בוסטון ויילרשטיין מנגנת על צ'לו ויליאם פורסטר שיוצר בלונדון בשנת 1790. כשהייתה בת 9 אובחנה אליסה ויילרשטיין במחלת סוכרת הנעורים. ויילרשטיין פועלת בגיוס תרומות למען הקרן למחקר של סוכרת הנעורים. בצעירותה היא הייתה חברתו של הכנר מתן גבעול, שהתאבד בשנת 2011. היא נשואה למנצח הוונצואלי רפאל פאיארה. 2000-2001 מגלת אוורי פישר. נבחרה לנגן בתוכניות ECHO Rising Stars ושל החברה למוזיקה קאמרית II - תוכנית לאמנים צעירים של חברה למוזיקה קאמרית של לינקולן סנטר 2006 - פרס לאונרד ברנשטיין בפסטיבל שלזוויג הולשטיין פרס מרטין סגל של לינקולן סנטר להישגים מצוינים 2011 - מלגת הקרן מקארתור לאמנים גאונים 2014 - תואר דוקטור לשם כבוד של אוניברסיטת קולומביה בניו יורק Alisa Weilerstein & Vivian Hornik Weilerstein: Works for Cello and Piano (recording in the EMI Classics "Debut" Series) (EMI 5 73498 2) The Weilerstein Trio, with Donald Weilerstein (violin), Alisa Weilerstein (cello) and Vivian Hornik Weilerstein (piano): Dvořák Trios (recording from Koch International Classics) (Koch B000CC4W14) Joseph Hallman: Cello Concerto (St. Petersburg) (live recording of premiere performance): Alisa Weilerstein (cello) and the St. Petersburg (Russia) Chamber Philharmonic, Jeffery Meyer, conductor and Artistic Director (jhallmanmusic 884502022742). Elgar & Carter Cello Concertos עם הקפלה הממלכתית (שטאטסקאפלה) של ברלין בניצוחו של דניאל בארנבוים, 2012 מדיה וקבצים בנושא אליסה ויילרשטיין בוויקישיתוף אתר האינטרנט הרשמי של אליסה ויילרשטיין (באנגלית) אליסה ויילרשטיין, ברשת החברתית אקס (טוויטר) אליסה ויילרשטיין, באתר אפל מיוזיק (באנגלית) אליסה ויילרשטיין, באתר ספוטיפיי אליסה ויילרשטיין, באתר AllMusic (באנגלית) אליסה ויילרשטיין, באתר MusicBrainz (באנגלית) אליסה ויילרשטיין, באתר Discogs (באנגלית) אליסה ויילרשטיין, באתר Songkick (באנגלית)